als_Latn dik_Latn sag_Latn
Publikimet e Fundit
- Tiranës i shtohen 13 mijë metra katrorë gjelbërim
- Raporti i OKB: Shqiptarët më të dëshpëruarit në rajon
- Zogu i Ramës u hoqi ndihmën ekonomike 20 mijë familjeve
- Deri në 2013 u rikthyen 133 mijë emigrantë, për dy vjet ikën 56 mijë
- Investimet, 42% më të ulta se në 2013-ën
- I paligjshëm sekuestrimi i banesave
Natyrisht që agjencia britanike “Reuters” është një gjigant mediatik, i cili ka bërë historinë e shtypit prej afro 150 vitesh. I shtrirë në të gjithë globin, “Reuters” është një pikë referimi për mediat e të gjithë botës.
Profesionalizmi në pasqyrimin me vërtetësi të lajmit e kanë bërë atë që të jetë thuajse e pakontestueshme. Emri dhe prestigji i saj është e pamundur që të referohen në pak radhë, aq më tepër që nuk është ky qëllimi i këtij reagimi.
Në Shqipëri kjo agjenci e ka një problem bazik me të vërtetën, gjë që u evidentua edhe më shumë në pasqyrimin e lajmit të protestës së PD të dy ditëve më parë në Bulevardin “Dëshmorët e Kombit” dhe përpara Kryeministrisë. Natyrisht nuk do të reagonim sikur të flitej për një pasqyrim krejtësisht të pavërtetë, të rëndomtë dhe të njëanshëm të bërë nga mediat e blera këtu në Shqipëri nga Rama dhe Meta. Por, kur në pozitat e një militanti fanatik të një pushteti që është në akuzë si porositës vrasjesh vihet gazetari i “Reuters” në Shqipëri, natyrisht që këtu ka vend për t’u ndalur dhe për t’i kujtuar këtij gjiganti mediatik se po vihet në pozitat qesharake me raportimet e saj nga Shqipëria, sepse ato nuk kanë asnjë lidhje me të vërtetën.
Aq më tepër merr rëndësi një reagim i tillë, kur bëhet fjalë për keqpëdorimin që po i bëhet kësaj agjencie nga familjarë të Ramës të punësuar në këtë agjenci që mbi interesat dhe profesionalizmin gazetaresk kanë vendosur interesat e pushtetit mafioz të familjes së vet në pushtet.
Emocione të tilla familjare me njolla të theksuara politike të njëanshme që gjejnë vend tek reporterët e “Reuters” në Shqipëri janë të papranueshme për standardet universale të gazetarisë në themet e së cilës natyrisht që qëndron edhe “Reuters”.
Sipas “Reuters” në Tiranë, “çështja Doshi dhe akuzat drejtuar kryetarit të Parlamentit Meta si porositës i dy vrasjeve nuk kanë pasur impakt në publik”. E vetmja media që deri sot i ka lejuar vetes që të bëjë një koment të tillë është pikërisht “Reuters” dhe gazetari i saj në Shqipëri.
As edhe mediat më fanatike të shitura tek Rama dhe Meta dhe punojnë për ta nuk kanë guxuar që të thonë një gomarllëk të tillë. Përkundrazi edhe këto media partizane të pushtetit e pranojnë se kemi të bëjmë me një skandal që ka përqendruar të gjithë vemendjen e opinionit publik dhe pret zbardhjen e së vërtetës nga drejtësia.
Nëse vërtet “Reuters” në Tiranë ka arritur në përfundimin se këto akuza nuk kanë pasur impakt në opinionin publik, atëherë i duhet të na tregojë se kujt ankete i referohet për ta provuar atë që ka shkruar në lidhje me perceptimin që ka opinioni ndaj kësaj çështjeje?
Kuptohet se dëshmia më e qartë se çfarë impakti ka sjellë në shoqëri një akuzë e tillë ku numri dy i shtetit akuzohet se ka paguar për vrasjen e dy deputetëve ishte protesta e zhvilluar nga PD dy ditë më parë, ku vetëm brenda 5 ditësh, kjo forcë politike organizoi mitingun më të madh të këtyre 23 viteve, duke tejkaluar në numër pjesëmarrësish edhe protestën e 22 nëntorit të vitit të kaluar.
E ka një shpjegim përfundimi që ka nxjerrë gazetari i “Reuters” në Tiranë. Kur shkrimet shkruhen nga zyra e kreut të qeverisë që është dhe kushëri, natyrisht që në vend të vërtetës do të bëhet propagandë.
Por që edhe “Reuters”, ky gjigant i informimit të shndërrohet në Tiranë në një agjenci dogmatike dhe propagadistike e mashtrimeve të pushtetit, kjo ishte e fundit që mund të mendohej.
Video - Momenti i ekzekutimit te biznesmenit Santo
Kerko Lajme
Parashikimi motit
72°
22°
°F | °C
Partly Cloudy
Humidity: 39%
5 mph
Sat
47 | 69
8 | 20
Sun
49 | 73
9 | 22
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk unk dan_Latn eng_Latn slk_Latn eng_Latn ayr_Latn unk unk hau_Latn unk unk